Á síðasta ári voru 5.119 bílaleigubílar nýskráðir hér á landi , 27,3% færri en 2018 þegar þeir voru 7.039 . Hins vegar nýskráðu leigurnar 106% fleiri bíla í síðasta mánuði ársins eða alls 268 í stað 130 á árinu 2018 . Þriðja árið í röð var Dacia Duster vinsælastur á bílaleigunum . Nissan Leaf söluhæstur bíla á rafbílamarkaði hér á landi á síðasta ári með 194 skráningar . Fast á hæla hans kom Hyundai Kona með 187 skráningar . Greinilegt er að einstaklingar líta í síauknum mæli til rafbíla og annarra umhverfismildra lausna þegar kemur að bílakaupum og má geta þess að rafbílar rúmlega tvöfölduðu hlutdeild sína á innanlandsmarkaði milli áranna 2018 og 2019 þar sem hún fór úr 6% í rúm 13% prósent . Hlutdeild tvinnbíla ( Hybrid ) jókst einnig á árinu , fór úr 7% í 13,3% á sama tíma og hlutdeild tengiltvinnbíla ( PHEV ) dróst saman um tvö prósentustig þar sem hún fór úr 17,5% í 15,5% , sem skýrist að mestu leyti af framboðsskorti . Þá minnkaði sala á hefðbundnum bensínbílum um 3,9% og dísilbílum um 7,2% milli ára .